
	2026-1611-0016



	ZADEVA:
	Sklep o določitvi upravičencev do donacij za leto 2026 – predlog za obravnavo




1.	Predlog sklepa vlade

Na podlagi enajstega odstavka 142. člena Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19, 66/19, 39/22, 132/22 – odl. US, 158/22, 131/23 – ZORZFS, 104/24, 22/25 – ZZZRO-1 in 40/25 – ZINR) in petega odstavka 2. člena Uredbe o namenitvi dela dohodnine za donacije (Uradni list RS, št. 155/21, 15/22 in 21/23) je Vlada Republike Slovenije na … seji pod točko … dne … sprejela naslednji
 
S K L E P :
 
Vlada Republike Slovenije je sprejela Sklep o določitvi upravičencev do donacij za leto 2026 in ga objavi v Uradnem listu Republike Slovenije.
 
                           mag. Janja Garvas,
                           generalna sekretarka
 
Priloga:
-         Sklep o določitvi upravičencev do donacij za leto 2026
 
Sklep prejmejo:
-         vsa ministrstva
-         Služba Vlade Republike Slovenije za zakonodajo
 

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

- Barbara Prislan, v.d. generalne direktorice Direktorata za sistem davčnih, carinskih in drugih javnih prihodkov, Ministrstvo      za finance
- mag. Petra Istenič, vodja Sektorja za sistem obdavčitve dohodkov in premoženja, Ministrstvo za finance

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

Davčni zavezanci, ki so rezidenti Republike Slovenije, lahko v skladu s 142. členom Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16, 69/17, 21/19, 28/19, 66/19, 39/22, 132/22 – odl. US, 158/22, 131/23 – ZORZFS, 104/24, 22/25 – ZZZRO-1 in 40/25 – ZINR; v nadaljnjem besedilu: ZDoh-2) zahtevajo, da se do en odstotek dohodnine, odmerjene po ZDoh-2, od dohodkov, ki se vštevajo v letno davčno osnovo, nameni za financiranje upravičencev do donacij.
 
V skladu z drugim odstavkom 142. člena ZDoh-2 so upravičenci do donacij iz namenitve dela dohodnine za posamezno leto nevladne organizacije, politične stranke, šole in vrtci, reprezentativni sindikati, registrirane cerkve in druge verske skupnosti ter sestavni deli registriranih cerkva in drugih verskih skupnosti, ki na dan 31. december prejšnjega leta izpolnjujejo pogoje iz tega člena.
 
Za nevladne organizacije se štejejo tiste nevladne organizacije, ki imajo v skladu z zakonom, ki ureja nevladne organizacije, status nevladne organizacije v javnem interesu. Za politične stranke, reprezentativne sindikate ter registrirane cerkve in druge verske skupnosti se štejejo subjekti, ki imajo v skladu z zakonom, ki ureja politične stranke, reprezentativne sindikate oziroma versko svobodo, status politične stranke, reprezentativnega sindikata oziroma registrirane cerkve in druge verske skupnosti. Za sestavne dele registriranih cerkva in drugih verskih skupnosti se štejejo sestavni deli registriranih cerkva ali drugih verskih skupnosti, ki so pridobili pravno osebnost po zakonu, ki ureja versko svobodo. Za šole in vrtce se štejejo pravne osebe, ki imajo v skladu z zakonom, ki ureja organizacijo in financiranje vzgoje in izobraževanja, ustanovljen šolski sklad oziroma sklad vrtca, ki sredstva iz sklada namenja tudi za udeležbo otrok, učencev in dijakov iz socialno manj spodbudnih okolij na dejavnostih, ki so povezane z izvajanjem javno veljavnega programa, vendar se ne financirajo v celoti iz javnih sredstev, če se tako zagotavljajo enake možnosti.
 
V skladu z Uredbo o namenitvi dela dohodnine za donacije (Uradni list RS, št. 155/2, 15/22 in 21/23; v nadaljnjem besedilu: uredba), ki podrobneje ureja izvajanje instituta namenitve dela dohodnine za donacije, Vlada Republike Slovenije določi seznam upravičencev iz 142. člena ZDoh-2, ki ga objavi v Uradnem listu Republike Slovenije najpozneje do 30. septembra leta, za katero se odmerja dohodnina.
 
Podatke o nevladnih organizacijah v javnem interesu je Ministrstvu za finance poslala Finančna uprava Republike Slovenije (FURS). Podatke o političnih strankah, reprezentativnih sindikatih ter registriranih cerkvah in drugih verskih skupnostih, vključno z njihovimi sestavnimi deli, so Ministrstvu za finance poslali pristojni organi (pristojni za vodenje Registra cerkva in drugih verskih skupnosti v Republiki Sloveniji, za vodenje Registra strank ter pristojni za odločanje o reprezentativnosti sindikatov). Podatke o šolah in vrtcih je Ministrstvu za finance poslalo ministrstvo, pristojno za šolstvo.
 
Ministrstvo za finance je na podlagi prejetih podatkov pripravilo seznam upravičencev do donacij za leto 2026. 
 
Na seznam upravičencev do donacij za leto 2026 je vključenih 6.238 nevladnih organizacij v javnem interesu, 60 registriranih cerkva in drugih verskih skupnosti,  1.011 sestavnih delov registriranih cerkva oziroma drugih verskih skupnosti, 88 reprezentativnih sindikatov, 87 političnih strank ter 679 šol in vrtcev. 

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	ne

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	da



8.	Predstavitev ocene finančnih posledic

Presoja posledic je bila opravljena ob sprejemanju zakona, ki je podlaga za izdajo tega predloga.

9.	Predstavitev sodelovanja z združenji občin

/

10.	Predstavitev sodelovanja javnosti

/

11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

mag. Andrej Šircelj
minister za finance

